Erika Vikman

Erika Susanna Vikman (s. 20. helmikuuta 1993 Tampere) on suomalainen laulaja ja vuoden 2016 tangokuningatar. Hänen tunnettuja kappaleitaan ovat muun muassa ”Syntisten pöytä” ja ”Cicciolina”. Vikman edustaa Suomea kappaleellaan ”Ich komme” vuoden 2025 Eurovision laulukilpailussa Baselissa Sveitsissä. == Ura == Erika Vikman voitti Tangojuniori-kilpailun tyttöjen sarjan vuonna 2008. Hän osallistui tamperelaiseen Ponnahduslauta-kilpailuun vuonna 2010. Vikman näytteli Yle TV2:lla vuosina 2009–2010 esitetyssä Parasta aikaa -sarjassa Iira Strömiä. Hän oli mukana vuonna 2011 Stage-ohjelman voittajajoukkueessa ja esiintyi myöhemmin myös ohjelman myötä tehdyssä Silmistä pois -musikaalissa. Vikman valmistui ylioppilaaksi Tampereen yhteiskoulun lukiosta vuonna 2013. Hän on opiskellut pop-jazz-laulua Pirkanmaan musiikkiopistossa. Hänen äitinsä on osallistunut myös Tangomarkkinoille, päästen semifinaaleihin. Vuonna 2013 Vikman kilpaili Idolsin seitsemännellä kaudella. Hänet kruunattiin vuoden 2016 tangokuningattareksi. Vikman osallistui Tangomarkkinoille jo vuonna 2015 sijoittuen toiseksi. Vikman julkaisi ensimmäisen singlensä jo vuonna 2015, mutta ensimmäinen isolle levy-yhtiölle levytetty single, ”Ettei mee elämä hukkaan”, julkaistiin helmikuussa 2017. Keväällä 2017 hän oli myös yksi itseään Iholla-televisiosarjaan kuvanneista henkilöistä. Vikman osallistui vuoden 2020 Uuden Musiikin Kilpailuun kappaleellaan ”Cicciolina” ja sijoittui toiseksi. Vikman voitti yleisöäänestyksen, mutta jäi kolmannelle sijalle kansainvälisten raatien pisteissä. Myöhemmin samana vuonna hän oli mukana Masked Singer Suomi -lauluohjelmassa Ampiainen-hahmona ja tuli kilpailussa kolmanneksi. Esikoisalbumi Erika Vikman julkaistiin 20. elokuuta 2021. Vikman oli yksi syksyllä 2022 esitetyn Vain elämää -televisiosarjan kolmannentoista tuotantokauden artisteista. Vikman voitti vuoden 2025 Uuden Musiikin Kilpailun kappaleellaan ”Ich komme” ja edustaa Suomea Euroviisuissa Baselissa. == Yksityiselämä == Erika Vikman seurusteli laulaja Dannyn kanssa vuoden 2016 alusta. Pari eli avoliitossa Kirkkonummella vuodesta 2018 lähtien. Syyskuussa 2020 pari ilmoitti eronneensa. Vikmanin pikkusisko Jennika Vikman on myös osallistunut Idols-ohjelmaan vuonna 2018. Tampereella syntynyt Vikman on asunut myös Lempäälässä ja Porissa. Vuodesta 2021 alkaen Vikman on asunut Helsingissä. == Diskografia == === Albumit === Nimi Julkaisutiedot Lista Albumilista Fyysinen albumilista Erika Vikman *Julkaistu: 20. elokuuta 2021 *Formaatti: CD / digitaalinen *Levy-yhtiö: Warner Music Finland & Mökkitie Records 1 2 === Singlet === Nimi Vuosi Listasijoitukset Albumi Single- lista Radio- lista ”Etkö uskalla mua rakastaa” 2015 – – ”Ettei mee elämä hukkaan” 2017 – 70 ”Säännöt” – 78 ”Jos osaisin sanoa ei” – – ”Cicciolina” 2020 5 16 Erika Vikman ”Syntisten pöytä” 3 1 ”Häpeä” 2021 15 40 ”Tääl on niin kuuma” (Erika Vikman & Arttu Wiskari) 6 22 ”Aikuisten rannekkeet” – 71 ”Huonoja ideoita” (Antti Tuisku & Erika Vikman) 12 34 ”Kateus” 2022 – 27 ”Ihmisen ikävä toisen luo” – 37 ”Elizabeth Taylor” 2023 46 25 ”Ruoska” (Käärijä & Erika Vikman) 2024 1 4 ”Aivan sama” (Janna, Erika Vikman, F) 42 51 ”Myynnissä” 34 11 ”Ich komme” 2025 2 8 == Lähteet == == Aiheesta muualla == * Erik Vikmanin virallinen Facebook-sivu * * Luokka:Suomalaiset laulajat Luokka:Vuoden 2025 euroviisuedustajat Luokka:Suomen euroviisuedustajat Luokka:Elävät henkilöt Luokka:Vuonna 1993 syntyneet